Hann lýsti íslensku þjóðfélagi undangenginna áratuga sem ógeðslegu ; þar hefðu hvorki ríkt hugsjónir né prinsipp , aðeins tækifærismennska og valdabarátta . Hugtakið yfir einkavæðingu af þessu tagi er “ kleptocracy ” eða þjófræði . Í þessu klíkusamfélagi var mönnum umbunað með stöðuveitingum ; í stjórnsýslu , fjármála - og eftirlitsstofnum , dómstólum , menntastofnunum , ríkisfjölmiðlinum og víðar . Langvarandi sjálfs-ritskoðun var innan fjölmiðla , í akademíu og þeim stofnunum sem hefðu átt að veita viðnám . Á sama tíma tók vinstri stjórnin allt öðru vísi á skuldum hinna auðugu en hinna efnaminni ; og ætlaði þjóðinni að taka á sig icesave-skuldbindingar einkabanka . Ríki heims standa frammi fyrir stórfenglegum vandamálum ; umhverfisvá , hryðjuverkum , flóttamannastraumi , vélmennum sem munu taka yfir störf fólks á vinnumarkaði og þeirri staðreynd að fjármálaglæpir eru tíðir , peningaþvætti og mun meira fé geymt í skattaskjólum en áður var talið ( jafngildi um 15% af vergri landsframleiðslu í Evrópu ) . Rússnesku olíugarkarnir eru taldir geyma megnið af auði sínum í skattaskjólum . Önnur ríki fylgja í kjölfarið . Því má ekki gleyma að stjórnskipun Bandaríkjanna varð til sem andsvar við fámennisstjórn . Framkvæmdastjóri Alþjóðagjaldeyrissjóðsins taldi mikilvægt að brýna fyrir auðkýfingum á árlegum fundi í Davos í janúar 2017 að tími væri kominn til að skipta upp eignum og auði , sem hefði færst á alltof fáar hendur . Á undanförnum árum höfum við færst nær hinni orwellsku dystópíu þar sem félags - og tæknilegar framfarir þrengja æ meir að frelsi einstaklingsins . Stórfyrirtæki á alþjóðavísu og öfl þeim tengd fylgjast grannt með andófi á netinu og reyna að koma í veg fyrir uppljóstranir . Fámennsistjórn olígarka , alþjóðlegra stórfyrirtækja og vogunarsjóða á ekkert skylt við þær grunnhugmyndir sem vestræn stjórnskipun frá 18. öld byggir á . Kerfi olígarka með auði þeirra og áhrifum kemur til með erfast . Kerfi sem þolir hvorki stöðuga endurskoðun og gagnrýni , né veitir svigrúm fyrir heilbrigt einkaframtak , félagslegt réttlæti , skoðanafrelsi og friðhelgi einkalífs , á meira skylt við kerfi lénsherra , konunga og keisara fyrri alda en draumsýnina um lýðræði með pólitískum og borgaralegum réttindum . Dr. Juris Herdís Þorgeirsdóttir er lögmaður í Reykjavík .